Sîyasetmedaro kurd Kenan Ayaz 15ê adare de Meydanê Teyarayan ê Larnaka de tepişîyabi û mehkemeya Kibrisî bire dabî ke Ayaz wa teslîmê Almanya bêro kerdene. Komêka parlamenteran a Parlamentoyê Ewropa (PE) seba Ayazî eşkerayîyêka çapemenîye daye.
Kome verê Konseya Ewropa ya Strasbourgî de kom bîye û waşt ke wa Ayaz cade bêro veradayene. Eşkerayîye de dîya zanayene ke Ayaz seba heqanê merdiman têkoşîn keno û tewirê Ewropa yê kurdan xizmetê dewleta tirke keno.
Parlamenteran venga Kibrisî da ke wa cade Ayaz vera bido.
